TV ja leffat

Sotaklassikon saa tätä nykyä esittää mihin vuorokauden aikaan tahansa.

Tuntemattoman sotilaan ikäraja on 12 vuotta.

Ohjelmistossa on nimenomaan Edvin Laineen vuoden 1955 elokuva.

Elokuva perustuu Väinö Linnan romaaniin.

Edvin Laineen lisäksi myös Rauni Mollberg on ohjannut elokuvan Tuntemattomasta sotilaasta. YLE

Mitä olisi itsenäisyyspäivä ilman Tuntematonta sotilasta? Kysymys jää tänäkin vuonna retoriseksi, sillä kotimainen sotaelokuva esitetään perinteiseen tapaan tänään.

Esitysaika on keskellä päivää. Ajasta on väännetty aikaisemmin peistä, sillä muutama vuosi sitten Mediakasvatus- ja kuvaohjelmakeskus Meku kehotti Yleä siirtämään klassikon illemmalle ikärajoihin vedoten. Sittemmin tilanne on muuttunut sen verran, että Tuntemattoman sotilaan ikäraja on 12 vuotta ja sitä voi esittää mihin vuorokauden aikaan tahansa. Taustalla on televisioyhtiöiden välinen, niin kutsuttu vedenjakajasopimus.

Edvin Laineen ohjaus nähtiin ensimmäistä kertaa televisiossa vuonna 1967. Itse elokuva on valmistunut vuonna 1955, ja se pohjautuu vuotta aiemmin julkaistuun Väinö Linnan samannimiseen romaaniin. Niin kirjassa kuin klassikkoelokuvassakin seurataan konekiväärikomppanian vaiheita jatkosodassa. Rooleissa nähdään muun muassa Kosti Klemelä Koskelana, Heikki Savolainen Hietasena, Reino Tolvanen Rokkana, Veikko Sinisalo Lahtisena,Åke Lindman Lehtona, Matti Ranin Kariluotona ja Pentti Siimes Määttänä.

Tuntematon sotilas tänään Teemalla kello 12.00